
REZUMAT 


Cântarea bizantină este adesea numită și veșmântul imnologiei sacre în liturghia ortodoxă. 
De-a lungul timpului, cuvântul și muzica au mers mână în mână, drept canale de 
comunicare între comunitatea care se roagă și divinitate. Înţelesurile conferite de materialul 
biblic și imnografic sunt deslușite, potenţate și, în cele din urmă, transformate prin melodii, 
croite cu atenţie conform ţelului fundamental al simbiozei dintre comprehensibilitatea 
textului și idealul estetic. Acest act de echilibrare, vechi de secole, a dus la dezvoltarea unor 
tipuri de tratare muzicală a textului ce se extind de la simple recitative pentru „Cuvântul lui 
Dumnezeu”, la prelucrări meditative, intens ornamentate, ale „Cuvintelor lui Dumnezeu.” 
Balanța a început să se încline în timpul secolelor XIII-XIV, când extensia melismelor 
psalţilor virtuozi a dus la crearea unor melodii extatice, fără text, cunoscute sub numele de 
cratime. În ciuda corelaţiei evidente a acestor cratime cu metode ascetice de rugăciune 
intensă ce implică un text minimal sau lipsa totală a acestuia, comentatori postbizantini le- 
au denunţat drept producţii iraționale de influență otomană. Apărătorii, însă, au recurs la 
speculaţii teologice, numindu-le cântece de leagăn ale Fecioarei Maria sau cântece ale 
îngerilor. În tumultul nesfârșitelor dispute cu privire la cât de adecvate sunt prelucrările 
melismatice și cratimele pentru rugăciune, compozitori și psalți au continuat să le creeze și 
să le cânte, avansând cu putere ideea că muzica religioasă nu este un simplu servitor, ci mai 


1 O versiune anterioară a acestei lucrări a fost prezentată la Simpozionul de Muzică şi Monoteism, 
organizat la New England Conservatory, Boston, în perioada 8-9 noiembrie, 2017. 

degrabă un partener egal al textului, ce transmite straturi de înțelesuri non-verbale ce pot 
contribui la o relație mai directă și mai intimă cu Dumnezeu, mai mult decât ar putea-o face 
textul fără muzică. 

Cuvinte cheie: Cântare bizantină, ortodox, liturghie, cratima 


Cuvintele [unei rugăciuni] sunt... secundare. 
Ele sunt doar o ancoră. Sau, am putea spune, ele 
sunt mişcările baghetei unui dirijor: nu muzica.! 
C. S. Lewis 


În urmă cu câţiva ani, după încheierea Sfintei Liturghii bilingve din Capela 
„Sfânta Cruce” din Brookline, Massachusetts, am întrebat-o pe soacra mea 
grecoaică dacă este frustrată de faptul că nu a înţeles niciunul dintre cuvintele 
scandate de corul din strana din stânga. Ea a răspuns: „Nu, deloc. Nici n-aş putea 
spune că nu cântă în limba greacă. Atâta timp cât este muzică bizantină, simt că 
sunt în biserică. Şi mă pot ruga.” În ciuda naturii subiective a opiniei unui singur 
individ, este evident că experienţa liturgică a creştinilor ortodocși este 
multisenzorială și că prelucrarea intelectuală a cuvântului rostit sau cântat este 
doar unul dintre numeroșii stimuli liturgici: nu neapărat cel mai important. În 
această lucrare voi vorbi despre semnificația verbală și muzicală în muzica 
bisericească ortodoxă, analizând modul de tratare muzicală a textelor liturgice în 
funcţie de locul și rolul lor în riturile sacre. De-a lungul istoriei, în liturghia 
bizantină, textul şi muzica au lucrat împreună ca punți de comunicare între 
comunitatea de cult şi divinitate. Contrar truismului conform căruia muzica este 
întotdeauna secundară şi subordonată textului, eu susțin că muzica liturgică este 
un partener egal al textului, comunicând straturi de semnificații nonverbale care, 
printre altele, ajută la cultivarea unui element indispensabil rugăciunii, şi anume a 
sentimentului de mister și venerație. Muzica face acest lucru prin clarificarea, 
îmbunătăţirea şi, în cele din urmă, transformarea semnificației transmise de 
cuvintele Scripturii și imnuri într-un mod care echilibrează inteligibilitatea cu 
plăcerea estetică. Lucrarea de față prezintă o evoluţie istorică, urmărind acest act 
de echilibrare de-a lungul secolelor, de la simplul recitativ pentru „cuvântul lui 
Dumnezeu”, trecând prin aranjamente meditative extrem de ornamentate ale 
„cuvintelor către Dumnezeu ”, și ajungând în cele din urmă la compoziţii extatice, 
fără text, pentru „comuniunea intimă, fără cuvinte, cu Dumnezeu”. 


1 C. S. Lewis, Letters to Malcolm, Chiefly on Prayer [Scrisori către Malcolm, în special despre rugăciune], 
HarperCollins, New York, 2017, p. 12. 

Încă de la începuturile creștinătății, rugăciunea a fost însoţită de muzică. 
Martorii biblici ai rolului muzicii în ceremoniile religioase sunt numeroși și 
incontestabili. Pornind de la numărul impresionant de patru mii de instrumentiști 
însărcinaţi de Regele David să aducă laude Domnului (1 Cronici 23: 5), până la 
relatarea lui Matei despre Iisus Hristos și ucenicii Săi care cântau imnuri cu puţin 
timp înaintea Patimilor (Matei 26:30), putem desprinde cu ușurință temeiurile 
istorice şi teologice ale închinării primilor creştini prin cântare. În plus, unii Părinţi 
ai Bisericii prezintă muzica ca pe un truc inteligent conceput de Dumnezeu pentru 
a îndruma oamenii spre virtute. În cuvintele Sfântului Vasile: 

Când [...] Duhul cel Sfînt a văzut că neamul omenesc este greu de îndrumat 
spre virtute [...], ce a făcut El? A unit dogmele cu plăcerea cântatului, astfel ca, 
odată cu dulceaţa și gingăşia melodiei, să primim pe nesimţite și folosul cuvintelor 
de învăţătură, la fel ca doctorii cei înţelepţi care adeseori ung cu miere paharul în 
care dau bolnavilor doctorii amare. Pentru aceasta, El ne-a alcătuit aceste melodii 
armonioase ale psalmilor, pentru ca celor care sunt copii sau tineri la suflet să li se 
pară că ei cântă, când, de fapt, ei îşi instruiesc sufletul. Căci n-a plecat de la biserică 
cineva din cei mulți și trândavi păstrând cu ușurință în minte vreo poruncă 
apostolică sau profetică, în schimb cuvintele psalmilor le cântă și acasă şi le 
murmură şi în piață, şi, dacă unul din cei peste poate de iuți la mânie intră în 
biserică, atunci cînd începe să simtă mângâierea psalmului, el pleacă din biserică 
cu sălbăticia sufletului potolită de blândeţea melodiei.! 

Renumitul episcop al Cezareei susține că muzica joacă un rol triplu. În 
primul rând, ajută cuvintele să fie absorbite mai ușor, într-un mod aproape viclean. 
Contemporanul său, Sfântul Efrem Sirul, ştia bine acest lucru atunci când a folosit 
melodiile populare ale gnosticului Bardesan și ale fiului său Harmonius pentru a 
păstra sau atrage oamenii spre credinţa ortodoxă? În al doilea rând, muzica 
sădeşte cuvintele mai adânc în inima și mintea ascultătorului. Pasajele biblice sunt 
uitate cu ușurință după câteva minute după ce au fost auzite, însă cântările rămân 
întipărite în minte. În al treilea rând, muzica aduce beneficii sufletului prin ea 
însăși, independent de text. Calmează mânia prin simpla sa dulceaţă. În general, 
martorii scrierilor patristice, liturgice, canonice sau de altă natură sunt aproape 
unanim de acord în prezentarea muzicii ca pe un dar de la Dumnezeu, precum și 
în lăudarea valorii acesteia în educarea creștinilor.3 

Deși nu există prea multe dovezi referitoare la formele de muzică folosite 
în primul mileniu, putem afirma cu siguranţă că variatele genuri imnografice din 


1 Saint Basil, Exegetic Homilies [Sfântul Vasile, Omilii exegetice], traducere de Agnes Clare Way, Catholic 
University of America, Washington, D. C., 1963, p. 152. 

2 vezi Egon Wellesz, A History of Byzantine Music and Hymnography [Istoria muzicii și imnografiei 
bizantine] Oxford University Press, New York, 1961, p. 149. 

3 Rarele obiecții provenite de la instituţiile monastice timpurii (vezi Wellesz, op. cit., pp. 171-174) nu fac 
decât să confirme regula. 

Orientul creștin s-au născut simultan cu muzica lor. Clasificarea melodiilor pe baza 
sistemului celor opt moduri precede cea mai mare parte a imnografiei, iar poeţii 
ecleziastici au creat opere care se încadrau în acest sistem. De asemenea, 
majoritatea covârșitoare a celor aproximativ cincizeci de mii de imnuri bizantine 
sunt contrafaceri, poezii care au structura metrică a unui imn original a cărui 
melodie era populară şi uşor de memorat. În plus, titlul de „melod” dat 
imnografilor din primul mileniu indică faptul că aceștia nu numai că au scris 
textele, dar au şi compus muzică originală pentru ele sau le-au adaptat la 
prototipuri melodice preexistente. 

În al doilea mileniu, natura şi funcţia muzicii pot fi deslușite într-un mod 
mai tangibil. Creativitatea este folosită în slujba noilor melodii în loc de noi texte şi, 
drept urmare, textele liturgice nenotate sunt înlocuite de manuscrise cu compoziții 
notate. Pe baza surselor abundente, putem face trei observaţii fundamentale: a) 
compozitorii de muzică bizantină nu pierd niciodată din vedere primatul relativ al 
textului; inteligibilitatea prin frazare adecvată şi accentuare muzicală este 
întotdeauna un deziderat; b) există o diferență între tratarea textelor biblice, 
cuvintele lui Dumnezeu, în care prevalează solemnitatea, austeritatea și 
inteligibilitatea, şi cea a materialului imnografic, cuvintele către Dumnezeu, a căror 
frumusețe literară se îmbină cu frumusețea muzicală; și c) se observă o evoluţie 
naturală și organică de-a lungul timpului spre mai multă elaborare şi sofisticare. 

Mai exact, textele biblice au fost redate în mod tradiţional într-un stil 
recitativ care este impunător şi declamatoriu, dar niciodată dramatic sau didactic. 
Scopul este de a transmite un mesaj, fără interpretare sau comentarii din partea 
cititorului. Cum va fi primit acest mesaj şi ce efect va avea asupra ascultătorului 
este lăsat în voia Duhului Sfânt. Din punct de vedere tehnic, acest lucru se 
realizează prin recitarea cuvintelor pe un sunet constant, cu o mișcare minimă în 
jurul acestuia pentru o mai bună accentuare şi prin folosirea unor formule de 
cadențe imperfecte și perfecte pentru marcarea punctuaţiei. Notarea nu este 
necesară și nici chiar dorită pentru acest tip de cântare, deși până în secolul al XV- 
lea, clericii foloseau lecționare evanghelice cu o notație ecfonetică foarte simplă. 
Exemplul de mai jos este transcriere în stil ecfonetic a începutului Evangheliei 
după loan (loan 1: 1-3):! 


1 Varianta îmi aparține. 

(La început era Cuvântul, şi Cuvântul era cu Dumnezeu, 

şi Cuvântul era Dumnezeu. El era la început cu Dumnezeu. 
Toate lucrurile au fost făcute prin El; 

şi nimic din ce a fost făcut n-a fost făcut fără El.) 


În mod evident, această tratare muzicală minimală nu a fost suficientă 
pentru imnografie. Următorul stadiu de elaborare muzicală a venit sub forma unor 
cântări silabice, probabil încă de la începuturile Bisericii, dar cu siguranță odată cu 
apariția scurtelor tropare în secolul al V-lea și mai târziu a genului poetic mai lung 
al canonului. Aceste cântări, al căror scop este de a-l lăuda pe Hristos sau pe un 
sfânt, sau de a evoca un moment al istoriei sacre, au adesea un caracter 
cvasinarativ. Ele au un stil simplu, silabic, şi sunt interpretate într-un tempo rapid 
şi energic. Exemplul următor este un imn care glorifică Învierea lui Hristos.! Scurt, 


1 Varianta melodică în: Nicholas Roumas, The Musical Ark [Arca muzicală], Archdiocesan School of 
Byzantine Music, New York, 2017, p. 23. Transcrierea în notație liniară îmi aparține. 

dar cu o bogată semnificaţie teologică, acest imn spune o poveste şi în același timp 
prezintă un articol de credință membrilor congregaţiei. 
—— t ` —a T> C Œ — T > Se —— 
hen they leamed from the an-gel the joy- ful mes-sage of the 

Death is  des-poiled and Christ God is Îi sen, eran-ting the world greatmer - cy. 


(Propovăduirea Invierii cea luminată înțelegând-o de la înger ucenițele Domnului 
și lepădând osândirea cea strămoşeacă, Apostolilor lăudându-se au zis: 
Jefuitu-s-a moartea, sculatu-S-a Hristos Dumnezeu, dăruind lumii mare milă) 


Majoritatea cântărilor pentru slujbele religioase zilnice fac parte din 
această categorie. Cu toate acestea, la încheierea unui grup de imnuri sau a unei 
părți a unei slujbe religioase, se observă o creştere semnificativă a intensității, 
adesea însoţită de mișcare. De exemplu, la sfârșitul primei părţi a Vecerniei, 
preotul care ține Evanghelia sau cădelniţa iese din altar. Sau, la Doxologia Mare 
care marchează sfârşitul Utreniei, episcopul face o ieşire ceremonială din altar și 
urcă pe scaunul său. Astfel de momente culminante sunt de obicei însoţite de 
cântări scrise în notație neumatică, interpretate într-un stil muzical mai elaborat, de 
o mare forță sugestivă, și într-un ritm mai solemn. Mai jos este redat primul vers 

din The Fervent Tears of Mary [Lacrimile fierbinţi ale Mariei]! unul dintre cele 
unsprezece imnuri cântate la sfârșitul slujbei de duminică dimineaţa. Notele 
cromatice sunt folosite pentru a conferi un caracter trist cuvântului „lacrimi”, iar o 
figură descendentă ilustrează „vărsarea lacrimilor”. 

(Lacrimile fierbinți ale Mariei nu în zadar s-au vărsat, căci iată s-a...) 


Un grad şi mai mare de sofisticare muzicală se regăseşte în cântările din 
Papadichie, o colecție de cântări fixe din slujba religioasă zilnică și din slujba 
euharistică, majoritatea fiind versete psalmice. Cântările din Papadichie sunt lungi, 
lente, foarte melismatice, dar cu o structură şi morfologie foarte stricte. Un motiv 
practic pentru caracterul mai elaborat al acestor cântări este faptul că adesea ele 
însoțesc acțiunile preoțești care consumă mult timp, cum ar fi citirea în taină? a 
rugăciunilor lungi, astfel încât acestea trebuie prelungite pentru a acoperi timpul 
necesar. Un alt motiv este de ordin estetic. Deoarece aceste texte sunt prea puțin 
variate, compozitorii au simțit nevoia să le aducă un plus de varietate pentru a 
evita monotonia. De exemplu, între 1300 şi 1800, Imnul Heruvic, un poem de cinci 
versuri introdus la Constantinopol în 574, a beneficiat de peste 1.100 de adaptări 
diferite din partea a 180 de compozitori; acest număr a crescut şi continuă să 
crească. Un motiv şi mai important este de natură teologică. Majoritatea acestor 


1 Variantă melodică de Părintele Efrem din Arizona publicat online la 
http://www.stanthonysmonastery.org/music/Orthros/b3928_Eothinon8.pdf. și, respectiv, 
http://www.stanthonysmonastery.org/music/Orthros/Finale%202003%20- 


%20%5B3928 Eothinon8%5D.pdf. 

cântări sunt interpretate înaintea celor mai importante momente liturgice. De 
exemplu, Imnul Trisaghion se cântă înainte de citirea Epistolei, Aleluia înainte de 
citirea Evangheliei, Imnul Heruvic înainte de procesiunea solemnă a Darurilor de 
pâine și vin, iar Imnul Împărtăşaniei, înainte de săvârşirea Tainei. În perioada de 
anticipare accentuată care precede aceste momente, muzica dobândeşte o calitate 
foarte diferită. Ea extinde şi transformă cuvintele pentru a insufla o stare de uimire și 
mister, pentru a permite concentrarea și meditaţia și pentru a ajuta credincioşii să 
se pregătească pentru ceea ce urmează să experimenteze şi să primească. Aici, 
semnificația este transmisă în primul rând prin muzică în detrimentul textului, 
care acum este imposibil de urmărit. Următorul exemplu este luat dintr-un vers 
cântat la împărtășania de duminică, compus de protopsaltul Marii Biserici din 
Constantinopol Petru Vizantios (d. 1808).! Petru pune primele două silabe ale 
textului Aiveire tòv Kúpiov èx Tov ovpavov (Psalmul 148: 1) pe o melodie lungă și 
elaborată, care trece prin trei modulaţii, de la modul al patrulea plagal iniţial la 
modul al doilea plagal, apoi la al patrulea plagal diatonic dur și înapoi la al 
patrulea plagal iniţial. De asemenea, compozitorul intercalează consoana eufonică 
X în punctele în care fluxul ritmic trebuie rearticulat. 

1 Beodwpov Dwkaéws, Taueiov AvOodoyiacç, vol. 3, Constantinopol, 1869, p. 426. Transcrierea în notație 
liniară îmi aparține. 

FII REP AI LEI RI 


=== 


Toate aceste trei tipuri de cântări, silabice, neumatice și melismatice, pot fi 
considerate ca fiind cuvintele oamenilor de laudă, mulțumire, pocăință și 
implorare către Dumnezeu. De asemenea, este de remarcat faptul că există o 
corespondenţă similară între tipul/funcţia textului și tratarea muzicală a acestuia în 
cântul gregorian, care indică vechimea și originea creștină comună a conceperii 
muzicii liturgice ca o completare, evidenţiere și transformare a textului.! Cu toate 
acestea, există un alt gen, unic în cântarea bizantină, în care cuvintele dispar cu 
totul. Este vorba de cratima, un tip de muzică extatică „pură” cântată pe silabe 
lipsite de sens, cum ar fi terere, tetete, tototo, anenane etc. Cratima, pe care unii 
muzicologi o consideră apoteoza creaţiei muzicale bizantine?, a apărut la sfârşitul 
secolului al XIII-lea iniţial prin extinderea formulelor de intonaţie și melismelor de 
către protopsalții iscusiţi ai Catedralei Sfînta Sofia şi ai altor catedrale din 
Constantinopol. Cu toate acestea, au existat diverse considerente extra-muzicale 


1 William Mahrt scrie că rugăciunile și citirile preoțești sunt rostite pe un „ton care este nobil și simplu 
în același timp”, cântările care însoțesc mișcarea, cum ar fi introitusul, sunt silabice sau ușor 
melodmatice, în timp ce cântările melismatice, precum gradualul, „creează un cumul muzical care duce 
la [...] [un] punct culminant [...] al Liturghiei.” Vezi William Mahrt, The Musical Shape of the Liturgy 
[Forma muzicală a Liturghiei], Church Music Association of America, Richmond, 2012, pp. 8-11. 

2 Pentru un studiu cuprinzător al genului, vezi lonyogiov Avaoraoiov, Tà kpathuata otv Wadtir) 
Texvn, Tõovua Bvtavtivňs MovowoAoyiac, Atena, 2005. 

care au jucat probabil un rol în dezvoltarea ulterioară a cratimei. Secolul al XIV-lea 
a fost un secol de dezbateri teologice intense cu privire la natura lui Dumnezeu și 
la posibilitatea oamenilor de a avea acces la energiile divine. Poziţia ortodoxă a fost 
exprimată de Sfântul Grigorie Palama, care susținea că Rugăciunea Inimii poate 
duce la vederea luminii necreate care izvorăşte din Dumnezeu. Această metodă 
ascetică de rugăciune, cunoscută sub denumirea de isihasm, constă în repetarea 
neîntreruptă a cuvintelor „Doamne Iisuse Hristoase, Fiul lui Dumnezeu, miluieşte- 
mă pe mine, păcătosul”, care în faza ei superioară devine „Doamne Iisuse 


LL) 


Hristoase, miluiește-mă”, pentru a se reduce apoi la simpla invocare repetată a 
numelui lui lisus și, în final, la rostirea cuvintelor în tăcere, 1jovxia, care este 
rădăcina cuvântului „isihasm”. În această atmosferă spirituală şi intelectuală, 
cratima poate fi privită ca un echivalent muzical al rugăciunii lui lisus. Sufletul 
care se roagă ajunge într-o etapă în care cuvintele nu mai sunt suficiente pentru a- 
şi exprima dorinţa unirii cu Dumnezeu și astfel recurge la muzica pură. În această 
practică liturgică, pe care Alexander Lingas o numește cu îndrăzneală 
„penticostalism instituționalizat”!, cuvintele lui sau către Dumnezeu încetează cu 
totul, pentru a permite intrarea într-o comuniune intimă cu Dumnezeu.? Exemplul 
de mai jos reprezintă începutul unei cratime de loan Trapezuntul (d. 1770).3 


1 Alexander Lingas, „Hesychasm and Psalmody” [Isihasm si psalmodie], în: Mount Athos and Byzantine 
Monasticism [Muntele Athos şi monahismul bizantin], editori Anthony Bryer și Mary Cunningham, 
Variorum, Aldershot, 1996, p. 163. 

2 O idee similară fusese exprimată în Apus de Sf. Augustin din Hippo, cu o mie de ani înainte: „Nu 
căutaţi versuri, de parcă aţi putea exprima în cuvinte ceva ce i-ar face plăcere lui Dumnezeu. Cântaţi-i 
jubilând de bucurie. Aceasta înseamnă cu adevărat a-i cânta lui Dumnezeu: a cânta jubilând de bucurie. 
Dar ce înseamnă acest lucru? Înseamnă să înțelegem că ceea ce se cântă cu inima nu poate fi exprimat în 
cuvinte. Gândiţi-vă la oamenii care cântă la vremea recoltei, sau în podgorii, sau la orice lucrare care 
merge ca pe roate. Încep prin a-și cânta bucuria în cuvinte, dar după un timp par a fi atât de plini de 
fericire încât nu mai găsesc cuvintele potrivite pentru a o cuprinde, astfel încât abandonează silabele și 
cuvintele distincte și recurg la un singur strigăt de fericire triumfătoare... Nu puteţi vorbi despre El 
pentru că El transcende cuvintele noastre; și dacă nu puteţi vorbi despre El, dar nici tăcuţi nu puteți 
rămâne, ce altceva puteţi face decât să înălțaţi strigăte de bucurie, pentru ca inima voastră să-și exprime 
bucuria fără cuvinte, iar revărsarea nestăvilită de fericire să nu fie îngrădită de silabe?” [St. Augustine, 
Expositions of the Psalms 1-32 [Sf. Augustin, comentarii la Psalmii I-XXXII], ed. John E. Rotelle, New City 
Press, Hyde Park, 1999, p. 401. 

3 Beoăwgov Pwkaéws, EipuoAóyiov Kadopwvikóv, Constantinopol, 1835, p. 189. Transcrierea în notație 
liniară îmi aparține. 

Cratima a devenit extrem de populară în secolele care au urmat. Pe lângă 


cele aproximativ 120 de compoziții de sine stătătoare cuprinse într-un fel 
manuscris numit Cratimatar, sute de cratime au fost incluse în diverse tipuri de 
compoziţii între secolele al XIV-lea și al XIX-lea. În ciuda marii lor diversităţi 
morfologice, aceste cratime pot fi clasificate într-una din următoarele două 

categorii: Nenanismos, o cratimă care foloseşte doar consoana N pentru a crea 
sunete lipsite de sens, cum ar fi Anena, Nenena etc., și Teretismos, care foloseşte 
consoanele T, R, M şi N pentru a crea sunete precum Terere, Terirem, Tenena, 
Tototo, etc. Nenanismos este folosit în principal ca prelungire extatică a unei 
melisme extinse în cântările din Papadichie, în timp ce Teretismos împrumută 
elemente din muzica seculară, imită uneori instrumentele cu coarde sau sunetul 
animalelor sau al elementelor naturale, şi chiar citează materiale melodice din 
muzica popoarelor non-grecești şi necreștine. lată câteva titluri interesante de 
cratime: Violă, Trompetă, Fluviu, Tătar, şi, un titlu surprinzător, Cratima musulmană, 
o compoziție de Arsenie, un călugăr athonit care a scris în jurul anului 1600. 

Condiţiile de viaţă din timpul stăpânirii otomane și, mai târziu, din statul 
modern al Greciei, au adus cu ele necesitatea scurtării slujbelor bisericeşti. În 
același timp, teologia ortodoxă a început să intre sub vraja discursului teologic 
occidental intelectualist post-Aquino. Ca urmare a acestor doi factori, unii teologi 
greci din secolul al XIX-lea au început să critice cântarea melismatică (papadică?) și 
mai ales cratima ca fiind produse iraționale ale influenţei otomane. Argumentul 
principal era lipsa lor de conţinut inteligibil. Episcopul Dionysios Lattas le-a numit 
„total nepotrivite şi contrare spiritului Bisericii creştine”.! În secolul XX, 
Konstantinos Kallinikos, un preot renumit pentru erudiţia sa, a mers până la a 
susține că aceasta „neagă semnificația rugăciunii de conversaţie inteligibilă cu 
Dumnezeu”.? 

De cealaltă parte, susținătorii cratimei au răspuns cu un amestec de 
argumente teologice și speculații pseudo-teologice.3 Conform acestora, cratimele 
reprezintă lauda cerească şi îngerească neîncetată, sau că ele sunt asemenea 
„vuietului multor ape” (Ezechiel 43: 2; Apocalipsa 14: 2) auzit de profeţi, sau 
asemenea „cuvintelor care nu se pot spune” (2 Corinteni 12: 4) pe care le-a auzit 
Sfântul Pavel în ceruri, sau că sunt simbolul necuprinderii Sfintei Treimi, sau 
cântecele de leagăn cântate de Fecioara Maria în noaptea Nașterii Domnului.! Un 
caz extrem de credinţă în supranatural și, prin extensie, în natura magică a cratimei 
a fost superstiția care circula în unele zone ale Greciei conform căreia fertilitatea 
era asigurată dacă mireasa auzea un Teretismos în timpul sacramentului căsătoriei 
(săvârșirii tainei cununiei?).5 

În secolul al XXI-lea, dezbaterile lansate de creștinii ortodocşi pe tema 
cântărilor melismatice (papadice?) şi cratimelor sunt la fel de înflăcărate. În Statele 
Unite, aceste dezbateri se nasc deseori în cadrul discuţiilor legate de limba de cult. 


1 Tonyogiov Avaoraoiov, Tă xparquara otv Warn Texvn (Atena: “Iăovua Bvlavriwvis 
MovowoAoyias, 2005) 107. 

2 Ibid., p. 108. 

3 Vezi ibid., pp. 108-119. 

4 Ibid., p. 119. 

5 Ibid., p. 119. 

Ar trebui oare ca limba engleză să fie singura limbă folosită în bisericile ortodoxe 
americane, sau mai este loc și pentru limbile greacă, arabă, slavonă bisericească sau 
română? Inteligibilitatea este nenegociabilă pentru adversarii oricărei alte limbi în 
afară de engleză, la fel cum este şi pentru adversarii cratimei. În trecut, însă, psalţii 
bizantini par să fi fost total indiferenți în faţa acestor dezbateri. Ei au continuat să 
compună și să cânte cântări irmologice, stihirarice și papadice, precum și mii de 
cratime, susţinând cu tărie ideea că muzica sacră nu este un subordonat, ci mai 
degrabă un partener egal al textului, fiind înzestrată cu straturi de semnificaţii 
nonverbale care pot ajuta la cultivarea unei relaţii mai directe şi mai intime cu 
Dumnezeu decât au putut vreodată simplele cuvinte. 

